cyanic-selkie/wikianc huggingface dataset:
Frankfurt am Main
Grüngürtel
Grüngürtel (Der Frankfurter Grüngürtel) on noin 8 000 hehtaarin laajuinen viheralue. Se on suojeltu ja siten kielletty rakentamiselta. Grüngürtel ympäröi kantakaupunkia ja se käsittää noin kolmanneksen kaupungin pinta-alasta. Viheralueeseen kuuluu myös Frankfurtin eteläosassa sijaitseva 4 902 hehtaarin laajuinen kaupunginmetsä (Frankfurter Stadtwald), joka on lajissaan Saksan suurimpia. Palmengarten Frankfurt on kansainvälisesti tunnettu vuonna 1871 perustettu kasvitieteellinen puutarha, jossa on noin 2 500 kasvilajia. Sen välittömässä yhteydessä sijaitsee toinen kasvitieteellinen puutarha Botanische Garten Frankfurt (Botanischer Garten der Goethe-Universität Frankfurt am Main) ja Grüneburgpark.
Talous
Frankfurtin bruttokansantuote on Saksan korkeimpia sekä asukasta että työssäkäyvää kohden laskettuna. Kansainvälisesti Frankfurt tunnetaan eritoten pankki- ja kauppakaupunkina. Siellä sijaitsevat Euroopan keskuspankin päämaja ja Frankfurtin pörssi (DAX ). Frankfurt on Manner-Euroopan suurin finanssikeskus. Finanssialan liiketoiminnan lisäksi kaupungissa on runsaasti kansainvälisiä yrityksiä esimerkiksi kemian, mainonnan ja tietokoneohjelmoinnin toimialoilta. Teollisuusalue Industriepark Höchst on Euroopan suurimpia kemian- ja lääketeollisuuden keskittymiä. Kaupungissa on myös elintarvikekonsernien Nestlé ja Ferrero Saksan pääkonttorit. Tilintarkastusyrityksillä PricewaterhouseCoopers ja KPMG on Saksan pääkonttori Frankfurtissa. Useilla ulkomaalaisilla autovalmistajilla on Saksan tai Euroopan pääkonttori Frankfurtissa. Japanilaisella Mazdalla on muotoilukeskus Oberurselissa. Frankfurtin alueen autovalmistajat ja alan alihankkijat muodostavat klusterin Automotive Cluster Rhein Main Neckar.
Frankfurtin merkittäviä IT- ja telekommunikaatioalan yrityksiä ovat muun muassa T-Systems, DB Systel ja Sparkassen Informatik. Kansainvälisillä IT-yrityksillä Colt, Level 3 ja Avaya on kaupungissa Saksan pääkonttori. Frankfurtissa toimivia tietokonepelivalmistajia ovat muun muassa Crytek sekä yhdysvaltalainen Atari ja japanilainen Konami. Erityisen runsaita IT-alan yrityskeskittymiä on entisillä teollisuusalueilla Hanauer Landstraßen, Mainzer Landstraßen sekä Gutleutstraßen varsilla. Frankfurtin suurkaupunkialueella IT-yrityksiä on eritoten Bad Homburgissa, Eschbornissa, Kronbergissa, Langenissa ja Neu-Isenburgissa.
Media
Frankfurtin merkittävimmät sanomalehdet ovat Frankfurter Allgemeine ja Frankfurter Rundschau. Lisäksi kaupungissa ilmestyy viisipäiväinen (tiistai–lauantai) talouslehti Börsen-Zeitung. Alueellisesti huomattaviin julkaisuihin lukeutuu Frankfurter Neue Presse. Kaupunkilehdistä merkittävin on joka toinen viikko tiistaisin ilmestyvä Journal Frankfurt, jonka painos on noin 30 000 kappaletta. Kaupungissa julkaistaan myös Öko-Test-kuluttajalehteä sekä satiirista kuukausilehteä Titanic.
Frankfurtin ensimmäinen radioasema oli vuonna 1924 toimintansa aloittanut Südwestdeutsche Rundfunkdienst AG. Sen seuraajan, ARD-konserniin kuuluvan Hessischer Rundfunk -yhtiön (hr) televisiokanavia ovat muun muassa hr-fernsehen, ARTE ja 3sat. Yhtiön radiokanavia ovat hr1–hr4 sekä hr-info ja YOU FM. Frankfurtissa toimivat myös itsenäiset radiokanavat Main FM ja Radio X. Frankfurtissa vuonna 1989 perustettu Hit Radio FFH pitää majaansa naapurikaupunki Bad Vilbelissä. Yhdysvaltalaisen mediakonserni Bloomberg TV:n Saksan toimipiste sijaitsee Frankfurtissa. Niin ikään mediajätti RTL Groupilla on aluestudio kaupungissa. Kansainvälisillä tietotoimistoilla Reuters ja Associated Press on toimipaikka Frankfurtissa.
Wikimedia Deutschlandilla on ollut toimipaikka Frankfurtissa lokakuusta 2006.
Liikenne
thumb|Frankfurtin päärautatieasema. thumb|Kuusikilometrinen A 648 (BAB 648) on tärkeä liikenteen välittäjä messualueelle ja keskikaupungille. Frankfurtin lentoasema (Flughafen Frankfurt am Main) sijaitsee noin kaksitoista kilometriä lounaaseen kaupungin ydinkeskustasta. Asema avattiin heinäkuussa 1936. Se on Lontoon Heathrow'n lentoaseman ja Pariisin Charles de Gaullen jälkeen Euroopan kolmanneksi vilkkain matkustajien määrällä mitattuna. Lentorahdin määrässä se on ensimmäinen. Vuonna 2010 matkustajia oli 53,0 miljoonaa ja rahtia 2,2 miljoonaa tonnia. Frankfurt–Hahnin lentoasema sijaitsee nimestään huolimatta noin 120 km länteen Frankfurt am Mainista Lautzenhausenissa Rheinland-Pfalzin osavaltiossa. Frankfurt-Egelsbachin lentopaikka sijaitsee Egelsbachin kunnassa 17 km Frankfurtista etelään.
Myös maantieliikenteessä Frankfurtilla on keskeinen asema. Frankfurter Kreuzissa ("Frankfurtin risteys") päälentoaseman lähellä risteävät moottoritiet A 5 (Hattenbacher Dreieck–Weil am Rhein) sekä A 3 (Arnhem–Passau). Euroopan vilkkaimpiin lukeutuvan moottoritieristeyksen kautta kulkee päivittäin yli 300 000 ajoneuvoa. Moottoritie A 66 vie länteen Wiesbadeniin ja itään Fuldaan. Nelikymmenkilometrinen A 661 kulkee etelä-pohjoissuuntaisena Egelsbachista Frankfurtin kautta Oberurseliin. A 5 lännessä, A 661 koillisessa sekä A 3 etelässä muodostavat Frankfurtia ympäröivän moottoritiekehän. Kunnallisia katuja Frankfurtissa on noin 1 150 km. Kaupungista on useita kaukobussilinjoja muun muassa Berliiniin, Hampuriin, Mannheimiin ja Müncheniin.
Frankfurtin ja ympäristön paikallisliikenteen rungon muodostaa yli kolmesataakilometrinen Reinin-Mainin S-Bahn -raideliikenneverkosto. Kaupungin raitiotieverkon historia ulottuu vuoteen 1872. Pituutta verkolla on noin 63 km ja sillä kulkee yhdeksän säännöllistä ja kaksi erikoislinjaa. Suurin paikallisliikennettä hoitava yritys on Verkehrsgesellschaft Frankfurt (VGF).
Frankfurtin autotiheys, 715 autoa tuhatta asukasta kohden, on Saksan suurkaupunkien korkein.
Satamat
thumb|Westhafenin asuintaloja. Taustalla vuonna 2004 valmistunut 109-metrinen Westhafen-Tower, joka on toimistokäytössä.
Mainjoella kulkee jonkin verran tavaraliikennettä. Reinjoki taasen yhdistää Frankfurtin Nordrhein-Westfalenin ja Alankomaiden suuriin teollisuuskeskuksiin. Reinin–Mainin–Tonavan kanavan kautta on puolestaan yhteys kaakkoiseen Keski-Eurooppaan. Kaupungin satamien merkitys on vähentynyt huomattavasti, ja keskeisen sijaintinsa vuoksi satama-alueita on muutettu asuinalueiksi. Frankfurtin satamia ovat:
Kulttuurielämä
thumb|Alte Oper. thumb|left|Alte Oper (jälleenrakennus vuoteen 1981 asti). Puheteatteri Schauspiel Frankfurt ja kaupungin oopperalaitos Oper Frankfurt toimivat yhteisnimellä Städtische Bühnen Frankfurt. Vuonna 1881 avattu Alte Oper tuhoutui toisessa maailmansodassa, vuonna 1981 se avattiin uudelleen konserttitalona. Frankfurtin tunnettuja bulevarditeattereita ovat Komödie Neuen Mainzer Straßella sekä Fritz Rémond-Theater. Kaupungissa toimii kaksi suurta sinfoniaorkesteria, vuonna 1808 perustettu Frankfurter Museumsorchester ja hr-Sinfonieorchester. Tunnettuja kuoroja ovat vuonna 1818 perustettu Cäcilien-Chor, Frankfurter Singakademie sekä Frankfurter Kantorei.
Frankfurt am Main oli toisen maailmansodan jälkeen Yhdysvaltain miehitysvyöhykkeen keskeinen kaupunki, ja se sai huomattavasti yhdysvaltalaisia kulttuurivaikutteita. Radioasema American Forces Network (AFN) lähetti runsaasti sekä rock- että jazz-musiikkia. Sodan jälkeisinä vuosikymmeninä Frankfurtista kehittyi jazzin saralla eräs Saksan merkittävimmistä kaupungeista. Kaupunki oli 1900-luvulla Berliinin ohella saksalaisen tekno-musiikin synnyinpaikka. Frankfurtin kirjamessuja (Frankfurter Buchmesse) on järjestetty 1400-luvulta ja nykymuotoisena vuodesta 1949.
Tapahtumia
pienoiskuva|Joulumarkkinat vuonna 2019. Frankfurtin säännöllisesti järjestettäviin tapahtumiin lukeutuu muun muassa kahdesti vuodessa järjestettävä Dippemess eli Dippemarkt, josta varhaisin maininta on 1100-luvulta. Helluntain jälkeistä tiistaipäivää kutsutaan nimellä Wäldchestag. Silloin järjestetään kansanjuhla Oberforsthausissa kaupunginmetsässä. Juhlan historia ulottuu 1700-luvun lopulle. Höchstin kaupunginosassa on järjestetty kesäisin vuodesta 1957 alkaen kansanjuhla Höchster Schloßfest. Sachsenhausenin kaupunginosassa järjestettiin vuodesta 1490 alkaen Sachsenhäuser Brunnenfest kaivojen puhdistamisen kunniaksi. Perinne hiipui vesijohtojen tulon myötä, mutta se elvytettiin jälleen vuonna 1953. Kaivojuhla pidetään joka elokuu, ja sen aikana valitaan Brunnenkönigin eli "kaivokuningatar". Joulumarkkinat, Frankfurter Weihnachtsmarkt, pidetään vuosittain vanhassakaupungissa. Markkinoista ensimmäinen maininta on vuodelta 1393. Frankfurtin joulumarkkinoita on järjestetty 2000-luvulla myös eräissä Britannian kaupungeissa. Suurin niistä on Birminghamissä.
Urheilu
Frankfurtissa toimivat muun muassa seuraavat urheilujoukkueet ja -seurat:
Frankfurtin entisiä urheiluseuroja ovat muun muassa:
Frankfurtissa järjestetään joka vuosi maantiepyöräilykilpailu Rund um den Henninger Turm.
Frankfurt am Mainissa syntyneitä kuuluisuuksia
thumb|Johann Wolfgang von Goethe.
K–Z
pienoiskuva|Maria Sibylla Merian.
Mario Tullio Montano
Mario Tullio Montano (7. helmikuuta 1944 Montecatini Terme – 27. heinäkuuta 2017 Livorno) oli italialainen miekkailija ja olympiavoittaja.
Montano voitti säilän joukkuekilpailussa olympiakultaa Münchenissä 1972 ja olympiahopeaa Montréalissa 1976.
Traganum nudatum
Traganum nudatum on revonhäntäkasvien (Amaranthaceae) heimoon kuuluvien vaappioiden (Traganum) kasvisuvun kuivakkokasvi, joka kasvaa karuilla ja kuivilla aavikoilla.
Oksat ja lehdet
T. nudatum on 30–60 senttimetriä korkea pensas. Se oksat ovat ulospäin tiheästi haarautuneita. Sen mehevät lehdet ovat vuorottain ja väriltään sinisenharmaat. Niiden pituus on 2–8 millimetriä, tyvestä laajentuneet noin 1,5–2 millimetriä leveitä.
Kukat ja hedelmä
T. nudatum kukkii maalis-syyskuussa. Sillä on vaatimattomat kukat, jotka tulevat lehtihankoihin. Niiden juuressa on tiheää villamaista karvoitusta. Kehä on kooltaan 3–4 millimetriä, siinä on viisi sylinterimäistä tai kartiomaista lehteä. Heteitä on viisi. Emin sikiäin on pallomainen, vartalo on lyhyt ja siinä on kaksi luottia. Hedelmä on pieni ruskea, kooltaan hieman yli tai alle millimetrin.
Kasvupaikat ja levinneisyys
T. nudatum on halofiili eli se suosii suolaisia kasvupaikkoja. Se kasvaa kuivilla ja kuumilla aavikoilla ja sora-aavikoilla, joiden maa on savista ja hiekkaista. Muun muassa vadien kuivissa pohjissa, rannikoiden ja sisämaan kuivien ja suolaantuneiden syvänköjen alueilla.
T. nudatumia tavataan Pohjois-Afrikasta, Lähi-idästä, Siinailta ja Arabian niemimaalta.
Porolammi (Kauhava)
Porolammi on Kauhavan keskiosassa sijaitseva järvi. Se on ollut aikaisemmin Alahärmän, Kauhavan ja Kortesjärven rajapaikka. Se laskee Kunnarinluoman kautta Lapuanjokeen. Porolammelle päättyy Antintaival-niminen retkeilyreitti, joka alkaa Haaruksesta. Järven eteläpuolella on myös laavu ja kuivakäymälä.
Sella (joki)
Sella on Asturian itsehallintoalueen läpi virtaava joki Espanjassa. Joen pituus on 42,79 kilometriä ja sen alkulähde sijaitsee 1,1 kilometrin korkeudessa. Sella laskee Biskajanlahteen. Sen varrella sijaitseviin kaupunkeihin lukeutuvat muun muassa Ribadesella ja Cangas de Onis. Joen valuma-alue on 1 195 neliökilometriä.
Inversio (meteorologia)
thumb|320px|Nouseva savu ei lämpötilainversion vuoksi pääse sekoittumaan ylempiin ilmakerroksiin, vaan jää leijumaan "katoksi" Lochcarronin kylän ylle Skotlannissa.
Inversio on ilmakehässä tilanne, jossa lämpötila kasvaa ylemmäs mentäessä. Ilmakehän alaosassa eli troposfäärissä lämpötila yleisimmin laskee ylöspäin mentäessä – kuten helposti ymmärrämme lumihuippuisista vuorista tai lentokoneen matkustamossa näytetyistä yläilmojen säätiedotuksista. Inversio on siis normaaliin verrattuna päinvastainen tilanne. Inversiolla tarkoitetaan lähes aina lämpötilainversiota: yleisemmin inversio tarkoittaa jonkin suureen päinvastaista käyttäytymistä.
Inversioita syntyy kaikkiin troposfäärin osiin rintamien yhteydessä kylmän ilmamassan tunkeutuessa lämpimän alle tai lämpimän vyöryessä kylmän päälle. Maanpinnan lähelle syntyy pintainversio silloin, kun säteilyjäähtyminen jäähdyttää maanpintaa, joka puolestaan jäähdyttää alimpia ilmakerroksia. Näin käy Suomessa kesällä selkeinä öinä, ja talvella mihin vuorokaudenaikaan hyvänsä, jos taivas on selkeä ja tuuli heikkoa (kohtalainen tai kova tuuli sekoittaa troposfäärin alaosia niin tehokkaasti ettei inversiota synny).
Kun ilmanalaatuasioiden yhteydessä tai usein muutenkin puhutaan inversiotilanteesta, tarkoitetaan juuri pintainversiota. Pintainversio vaikeuttaa etenkin astmaatikkojen elämää, sillä inversiotilanteissa ilma on stabiilia eivätkä ilmassa leijuvat partikkelit sekoitu paksuun ilmakerrokseen vaan jäävät lähelle maanpintaa ja niiden pitoisuudet kasvavat.
Tulppainversio on ala-ja keskitroposfäärin rajalla oleva ilmakerros, joka syntyy aamupäivällä auringon lämmittäessä maanpintaa, jolloin lämmennyt ilma kohoaa ja muuttuu yläpuolista ilmaa kylmemmäksi. Tällöin normaali nousuliike (konvektio) estyy, eikä synny heikkoja ukkosia. Kun konvektio lopulta on kyllin voimakas, se rikkoo tulppainversion ja syntyy erittäin ankaria ja tuhoisia ukkosia.
Suunnilleen samassa paineessa kylmä ilma on painavampaa kuin lämmin. Tätä hyödynnetään kuumailmapalloissa, jotka nousevat taivaalle nostevoiman avulla. (Vastaavasti kylmäilmapallot putoaisivat kuin kivet.) Auringon lämmittäessä maanpintaa alin ilmakerros lämpenee myös, sen tiheys pienenee ja nousee pieniä "kuumailmapalloja", ikään kuin ilmakuplia ilmamassassa, jotka sekoittavat tehokkaasti troposfäärin ilmaa. Inversiossa tällaista sekoittumista ei tapahdu. Niinpä inversiotilanteissa maan läheltä päästetyt ilmansaasteet myös jäävät lähelle pintaa. Talvella inversiotilanne voi kestää useita päiviä, ja ilmanlaatu huononee päivä päivältä.
Kesäöinä inversioon syntyy usein sumua tai ainakin pieniä sumuhattaroita, jotka hälvenevät aamulla inversion puhjettua. Lumensulamisaikaan pintainversiossa voi olla sitkeä sumupilvikerros.
Sándor Somogyi Tóth
Sándor Somogyi Tóth (1923 Kaposvár, Unkari – 2000 Budapest, Unkari ) oli unkarilainen kirjailija, kansaopiston opettaja, rehtori. Hän toimi myös opetusministeriön tehtävissä Budapestissä.
Puolan sotatila
Puolan sotatila oli kenraali Wojciech Jaruzelskin julistama poikkeustila, jolla pyrittiin nujertamaan Solidaarisuus. Solidaarisuus-liike oli itäblokin maiden ensimmäinen itsenäinen ammattiliittofederaatio, joka oli saanut alkunsa useiden työläisten lakkojen seurauksena. Solidaarisuus kehittyi pian poliittiseksi liikkeeksi ja sen kasvava suosio huolestutti maan kommunistijohtoa ja Neuvostoliittoa. Tyytymättömyys oli laajaa kommunistijohtoa kohtaan, jota pidettiin korruptoituneena. Neuvostoliitto pelkäsi menettävänsä Puolan, joka oli sille läheinen liittolainen ja Varsovan liiton tärkeimpiä maita. Neuvostoliitto painostikin Jaruzelskia julistamaan sotatilan Puolaan, jolla varmistettaisiin maan pysyminen kommunistisena ja Neuvostoliiton vaikutuspiirissä. Neuvostoliitto järjesti sotaharjoituksia Puolan rajoilla tehostaakseen painostustaan.
Sándor Somogyi Tóth
Somogyi Tóthin pääteos Próféta voltál szívem ilmestyi ensin 1964 aikakauslehdessä ja kirjana 1965. Se herätti runsasta keskustelua. Hän kuvaa siinä omaa elämäänsä, joka on ajautunut umpikujaan ja piirtää samalla kuvan sukupolvensa historiasta ja läpivalaisee yhteiskuntaa. Teoksen alkuluvun on suomentanut Hannu Launonen, ja se on julkaistu nimellä "Olit profeetta, rakkaani" Suomi-Unkari-Seuran lehdessä. Teoksen pohjalta on Pál Zolnay ohjannut vuonna 1968 saman nimisen elokuvan, joka on suomeksi esitetty nimellä Putoaminen.
Puolan sotatila
Puolan kommunistipuolueen ensimmäiseksi sihteeriksi noussut Jaruzelski julisti maahan sotatilan 13.12.1981 sanoen sen olevan ainoa keino pelastaa maa sisäiseltä kaaokselta ja neuvostomiehitykseltä. Poikkeustilan aikana ei ollut lupaa esimerkiksi lakkoilla, pitää yllä tunnuksia tai erityisiä univormuja tai pitää julkisia kokouksia ilman ylimpien auktoriteettien lupaa. Myös ulkonaliikkumiskieltoja ja matkustuskieltoja asetettiin ja puhelinkeskusteluita ja postia sensuroitiin. Puolan rajat ja ilmatila suljettiin. Tuhansia oppositioaktivisteja ja Solidaarisuus-liikkeeseen kuuluvia (muun muassa Solidaarisuus-liikkeen johtaja Lech Wałęsa) vangittiin. Useita kuoli sotatilan aikana.
Vuonna 2014 kuollut Jaruzelski puolusti vuosien 1981–1983 sotatilaa. Hänen mukaansa sillä estettiin maan ajautuminen sisällissotaan tai Neuvostoliiton miehityksen kohteeksi. Yhdysvaltalaisten vakoilusatelliittien mukaan mikään ei viitannut siihen, että Neuvostoliitto olisi suunnitellut miehitysoperaatiota joulukuussa 1981. Myös Nato on lähteissään kiistänyt väitteen, jonka mukaan Neuvostoliitto olisi suunnitellut joukkojen lähettämistä Puolaan. Jaruzelski haluttiin tuomita sotatilan ajan ihmisoikeusrikkomuksista, mutta hän vältti tuomion vedoten heikkoon terveydentilaansa.
Prima vista
Prima vista on italiankielinen musiikkitermi. Prima vista -soitossa lauletaan tai soitetaan suoraan nuotista kappale, jota soittaja ei ole nähnyt tai kuullut aiemmin. Erilaisissa musiikkioppilaitosten tutkinnoissa prima vista -tehtävällä tutkitaan, miten oppilaan nuotinlukutaito on kehittynyt.
Katso myös
Notation (Musik)
Kisō
Kisō on japanilaisen Dir en grey -yhtyeen järjestyksessään kolmas täyspitkä studioalbumi. Se julkaistiin Japanissa 30. tammikuuta 2002. Kaikkien kappaleiden sanoituksista vastasi Kyō.
Esperance
Esperance on kaupunki Australiassa Länsi-Australian osavaltiossa. Kaupungissa oli noin 10 400 asukasta vuoden 2016 väestönlaskennassa.
Amurinlinna
thumb|”Impilinna”, joka valmistui Amurinlinnan korttelin rakennuksista viimeisenä 1955. Amurinlinna on Tampereella Amurin kaupunginosassa sijaitseva asuntokortteli, jonne rakennettiin vuosina 1949–1955 Finlaysonin työntekijöiden työsuhdeasuntoja. Korttelin rakennukset suunnitteli professori, arkkitehti Erik Bryggman ja pääurakoitsijana toimi Rakennustoimisto Tähtinen & Sola Oy. Amurinlinnan kortteliin valmistui yhteensä 344 asuntoa ja asukkaita niihin tuli noin 950.
Amurinlinnan korttelissa sijaitsi Finlaysonin työntekijöiden keilarata, tehtaan 6 000 niteen kirjasto, pesula, päiväkoti ja itsepalveluravintola.
Amurinlinnan korttelin rakennukset valmistuivat viidessä vaiheessa:
Finlaysonin palveluksessa ollut kirjailija Väinö Linna asui 1953–1956 Amurinlinnassa Puuvillatehtaankatu 15 B:ssa sijainneessa kaksiossa. Hän kirjoitti siellä asuessaan Tuntematon sotilas -romaaninsa.
Nykyisin Amurinlinnan talot omistaa Kojamo.
Lähteet
61.5001°N, 23.75056°W
Venäjän metsäpalot 2006
Venäjän metsäpalot 2006 tarkoittaa kesällä 2006 Venäjällä tapahtunutta metsäpalojen sarjaa. Metsäpaloja oli poikkeuksellisen paljon: yli 23 000 erillistä paloa. Metsää paloi varsinkin Siperiassa, mutta kymmenittäin erillisiä paloja oli myös Suomen rajan tuntumassa.
Paloihin myötävaikutti varsinkin sen vuoden kuiva kesä. Suomeen kantautunut paloista aiheutunut savu nousi huomion kohteeksi. Varsinkin elokuussa jolloin oli yksitoista päivää kun ilman hiukkapitoisuus nousi yli WHO:n ohjearvon yli 25 mikrogrammaa kuutiometrissä ilmaa. Laajoilla alueilla Etelä-Suomessa ilmanlaatu huonontui paikoin selvästi, ja savun pystyi helposti näkemään ja haistamaan. Savu vaivasi erityisesti joitakin astmapotilaita.
Venäjällä on palojen sammutukseen tarvittavia lentokoneita, mutta ne olivat sammuttamassa Siperiassa paljon suurempia metsäpaloja. Venäjää arvosteltiin siitä, ettei paloja yritetty sammuttaa riittävän tehokkaasti.
Suomalaisen metsäntutkimuksen mukaan Venäjällä on 1/5 metsäautoteitä Suomen metsäautotiheyteen verrattuna. Näin ollen palojen sammuttaminen Venäjällä suomalaiseen tapaan on ongelmallista. Metsät kuuluvat Venäjän federaatiossa Neuvostoliiton perintönä liittovaltion metsäkomiteoille, joiden piirit hallinnoivat käytännössä metsäomaisuutta. Metsänhoito- ja -hakkaamistarkoituksiin voidaan metsää vuokrata 49 vuodeksi. Venäjä kiinnittää huomiota metsäpalojen ehkäisyyn muun muassa satelliittivalvonnalla.
Mombaldone
Mombaldone on runsaan 200 asukkaan kunta Italian luoteisosan Astin maakunnassa Piemonten hallintoalueella.
Kylä kuuluu Italian kauneimpien kylien järjestöön I Borghi più belli d’Italia. Mombaldone on Langa Astigianan alueen ainoa kylä, jonka vanha ympärysmuuri on säilynyt. Kylän korkeimmalla kohdalla sijaitseva linna sen sijaan on raunioina. Paljolti keskiajan asussa säilynyt kylä on rakentunut yhden mukulakivetyn tien varrelle. Kylän keskus on Piazza Umberto I -aukio, jonka laidalla sijaitsevat Fabian- ja Sebastian-pyhimyksille omistettu rukoushuone vuodelta 1764 sekä kahdeksankulmainen San Nicola -kirkko vuodelta 1790. Kirkon sisällä on 1700-luvun öljymaalauksia muun muassa Giovanni Monevilta sekä jättimäiset urut, jotka ovat rakentaneet torinolaiset Collinon veljekset vuonna 1885.
Buffalo
Buffalo on kaupunki Yhdysvaltojen New Yorkin osavaltion länsiosassa Eriejärven itäkärjessä Niagarajoen varrella. Buffalon asukasluku oli vuoden 2010 väestönlaskennan mukaan 261 310 ja se on New Yorkin toiseksi suurin kaupunki. Suuremman metropolialueen asukasluku oli samana vuonna 1 135 509. Perinteisen teollisuuden kärsittyä toisen maailmansodan jälkeen kaupungin asukasluku on kuitenkin lähes puolittunut historiallisesta huipustaan.
Maantiede
Buffalon kaupunki sijaitsee New Yorkin osavaltion länsiosassa Erien piirikunnassa Eriejärven itäkärjessä Niagarajoen suulla. Kaupunkiin hallinnollisesti kuuluvalla alueella on pinta-alaa noin 137 km². Buffalon suurempi metropolialue käsittää myös viereiset Lackawannan, Lockportin, Niagara Fallsin, Tonnawandan, North Tonnawandan, Amherstin, Cheektowagan, Hamburgin, Lancesterin ja West Senecan kaupungit.
Buffalon ilmastoon vaikuttaa viereinen suuri Eriejärvi. Järvi tasoittaa kuumuutta kesäisin ja kylmyyttä talvisin. Kansan keskuudessa Buffalo tunnetaan usein erityisen kylmistä talvistaan, vaikka tämä ei välttämättä pidä tilastollisesti paikkaansa. Toisaalta lumisateet ovat talvisin hyvin runsaita johtuen järvestä tulevasta kosteudesta. Järveltä puhaltavat kylmät tuulet muuttavat kosteuden lumisateiksi. Toisaalta järven viileät tuulet helpottavat säätä kesän kuumina kuukausina.
Historia
Mannerjäätikkö vetäytyi nykyisen Eriejärven alueelta noin 15 000 vuotta sitten ja ensimmäiset ihmiset saapuivat noin 3 000 vuotta jäätikön vetäytymisen jälkeen. Myöhemmin alueen alkuperäisasukkaita eli intiaaneja olivat esimerkiksi huronit, neutralit, eriet ja irokeesit. Ensimmäiset eurooppalaiset alueella liikkuneet olivat ranskalaisia turkistenmetsästäjiä ja jesuiittoja. Tutkimusmatkailija René-Robert Cavelier rakennutti matkoillaan käyttämän laivan Niagarajoen varrella vuonna 1679 ja vuonna 1758 ranskalainen kauppias Chabert Joncaire perusti paikalle vain vuoden toimintaansa jatkaneen kauppa-aseman. Nykyisen Buffalon alue päätyi Britannialle Suuren siirtomaasodan seurauksena ja vuonna 1780 he asuttivat alueelle senecoja. Holland Land Company-niminen yhtiö osti maata alueelta vuonna 1790 ja sitä kartoittamaan lähetettiin Joseph Ellicott. Ellicott laati suunnitelman uudelle kaupungille Eriejärven rannalle vuonna 1803. Kaupungin nimeksi oli tarkoitus tulla New Amsterdam, mutta nimi ei kelvannut paikallisille ja nimeksi tuli sen sijaan Buffalo. Tarinan yhden version mukaan nimi juontui ranskalaisista sanoista beau fleuve, eli kaunis joki. Toisen mukaan se juontuu biisonista (buffalo), joita ei kuitenkaan alueella tavattu.
Jeffrey Sachs
pienoiskuva|Jeffrey Sachs Jeffrey David Sachs (s. 5. marraskuuta 1954 Detroit, Michigan) on yhdysvaltalainen ekonomisti.
Buffalo
Historia
Britannian ja Yhdysvaltojen välisen vuoden 1812 sodan syttyessä Buffalon asukasluku oli noin 1 500. Buffalosta tuli yhdysvaltalaisten päätukikohta Niagaran vastaisella rintamalla. Britit polttivat paikan vuonna 1813. Erien kanavan avautuminen vuonna 1825 johti Buffalon nopeaan kasvuun. Vuonna 1832 sen asukasluku oli jo 10 000. Liikenne Buffalon ja Eriejärven kautta osoittautui erityisen tärkeäksi Yhdysvaltojen sisällissodan puhjettua ja maan länsiosien kasvaessa. Buffalo oli myös osa niin sanottua maanalaista rautatietä, jota etelästä pakenevat orjat käyttivät heidän muuttaessaan Kanadaan.
Jeffrey Sachs
Sachs toimii Columbian yliopiston The Earth Instituten johtajana. Aiemmin hän on opiskellut ja työskennellyt Harvardin yliopistossa.
Sachs on toiminut useiden valtioiden ja kansainvälisten järjestöjen neuvonantajana.
Buffalo
Historia
Kaupungin raskas teollisuus kehittyi etenkin 1800-luvun loppupuolella. Teollista kehitystä avitti etenkin Niagarajoen vesivoiman hyödyntäminen 1890-luvulla. Kaupunkiin kasvoi esimerkiksi teräs- ja telakkateollisuutta. Buffalo oli myöds kahden yhdysvaltojen presidentin, Millard Fillmoren ja Grover Clevelandin kotikaupunki. Lisäksi presidentti William McKinley murhattiin Buffalossa vuonna 1901 ja Theodore Roosevelt yritettiin murhata tämän vannoessa virkavalaansa Ansley Wilcoxin kartanolla Buffalossa. Vuonna 1927 avattiin Buffalon Fort Erieen Kanadan Ontariossa yhdistänyt Peace Bridge. Kaupunki kärsi huomattavasti toisen maailmansodan jälkeen alkaneesta raskaan teollisuuden alamäestö. Huomattava osa sen asukkaista muutti muualle ja kaupungin asukasluku on sittemmin puolittunut historiallisesta huipustaan. Kaupungin elvyttämiseen on sittemmin sijoitettu huomattavia summia.
Talous
thumb|vasen|[[M&T Bank-pääkonttori.]] Buffalon teollisuus on taantunut, mutta sillä on edelleen huomattava merkitys kaupungin taloudelle. Huomattavia teollisuuden aloja ovat esimerkiksi autoteollisuus, kemikaaliteollisuus, muoviteollisuus, koneteollisuus ja lääketeollisuus. Nykyisin suurin työnantaja on kuitenkin palveluala. Kaupunki on myös pyrkinyt monpuolistamaan talouttaan panostamalla esimerkiksi finanssialaan, tutkimukseen ja korkean teknologian aloihin. Kaupunki sijaitsee Kanadan rajalla ja kaupalla ulkomaille on myös suuri merkitys. Niagaran putoukset kaupungista pohjoiseen ovat huomattava matkailukohde.
Jeffrey Sachs
Sachs kutsuttiin Boliviaan 1985 presidentti Víctor Paz Estenssoron ja tämän talouspoliittisen neuvonantajan Gonzalo Sánchez de Lozadan avuksi taistelemaan hyperinflaatiota vastaan. Maassa alettiin toteuttaa tiukkaa rakennesopeutusta, valtionyritykset yksityistettiin, valtionhallinnon menoja ja työpaikkoja karsittiin ja finanssipuolta modernisoitiin. Muun muassa puolet maan 40 000 tinakaivostyöläisestä joukkoirtisanottiin vuonna 1985. Kansainvälisen valuuttarahaston (IMF) mukaan Bolivia oli makrotaloudellisten uudistusten mallimaa, ja Sachsin suunnittelemaa inflaatiokuria kutsuttiin ”Bolivian ihmeeksi”. Kahdessa vuodessa inflaatio laski 20 000 %:sta vuodessa 11 %:iin.
Sachs alkoi neuvoa Puolan Solidaarisuus-liikettä ennen sen nousua hallitusvastuuseen elokuussa 1989. Puolassa otettiin 1. tammikuuta 1990 käyttöön niin sanottu ”šokkiterapia”, nopeat liberaalit talousuudistukset. Puolan elintaso kohosi ”20 vuodessa enemmän kuin missään muualla” ja vuonna 2008 Puolan bruttokansantuote oli 77 % korkeampi kuin 1989.
Buffalo
Talous
Kotitalouksien keskimääräiset vuosittaiset ansiot Buffalossa aikavälillä 2013–2017 olivat 34 268 Yhdysvaltain dollaria ja henkilöä kohden 22 294 dollaria. 30,9 % väestöstä eli köyhyysrajan alapuolella.
Väestö
Buffalon asukasluku oli vuoden 2010 väestönlaskennan mukaan 261 310. Sen suuremman metropolialueen asukasluku oli vuonna 2010 1 135 509. Asukasluvultaan Buffalo on New Yorkin toiseksi suurin kaupunki. Kaupungin asukkaista 47,6 % oli taustaltaan valkoisia (latinot pois lukien 44 %), 37,1 % afroamerikkalaisia, 0,4 % intiaaneja, 11,3 % latinoja mistä tahansa rodusta ja 3,8 % aasialaisia. 17,6 % kaupungin asukkaista puhui kotonaan jotakin muuta kieltä kuin englantia ja 9,5 % kaupungin asukkaista oli syntynyt ulkomailla.
Jeffrey Sachs
Puolan malli yritettiin toistaa Venäjällä vuoden 1991 jälkeen. Sachs oli paikalla Boris Jeltsinin hajottaessa Neuvostoliiton ja aloitti talousuudistukset Jegor Gaidarin kanssa. Ulkomaiset säätiöt olivat saaneet jalansijan maassa jo Mihail Gorbatšovin aikana. Poliittisista syistä uudistuksia tehtiin kuitenkin paljon vähemmän ja osa niistäkin vedettiin takaisin, mutta valtion omaisuus onnistuttiin yksityistämään maassa toimiville ja kansainvälisille toimijoille Anatoli Tšubaisin ohjaamana.
Time-lehti nosti Sachsin maailman sadan vaikutusvaltaisimman ihmisen listalle vuosina 2004 ja 2005.
Buffalo
Kaupunkikuva ja nähtävyydet
Buffalo on arkkitehtuurinharrastajien pyhiinvaelluspaikka. Arkkitehti Frank Lloyd Wright suunnitteli kaupunkiin useita rakennuksia, joista osa kuitenkin on tuhottu. 1950-luvulla hävitettiin Darwin D. Martinin omistaman postimyyntiyrityksen Larkinin hallintorakennus ja purkujäte kuopattiin maahan, paikalle jossa nyt on puisto. Hänen suunnittelemansa bensa-asema jäi aikanaan rakentamatta mutta on nyt rakennettu museoksi. Toinen myöhemmin rakennettu Wrightin suunnitelma on Fontana Boathouse. Sen oli tarkoitus tulle Wisconsinin yliopiston soutukerhon käyttöön. Wright piirsi siitä tosin vain kaksi pientä piirrosta ja nykyisessä rakennuksessa on paljon oletuksia, mutta myös siinä nykyvaatimusten mukaisia ratkaisuja, sillä se on aktiivisessa käytössä.
Alkuperäisiä Wrightin suunnitelmia on jäljellä Darwin D. Martinin asuintalo (1905), joka tosin oli rappiolla, mutta on nyt kunnostettu, ja siellä järjestetään yleisölle kierroksia.
Kulttuuri
thumb|[[Buffalo wing-kanaa.]] Buffalo Bills on paikallinen amerikkalaisen jalkapallon seura ja Buffalo Sabres jääkiekkoseura.
Muita kulttuurikohteita Buffalossa ovat esimerkiksi Kleinhans Music Hall, Buffalo Museum of Science, Shea’s Performing Arts Center ja Studio Arena.
Yhdysvalloissa suosittu buffalo wing-kana sai alkunsa Buffalossa. Paikallinen Anchor Bar alkoi myydä kanaa vuonna 1964 ja nykyisin sitä tarjoilevat erilaisin reseptein monet muut paikalliset ravintolat.
Peik Gästrin
"Spike" Gästrin sijoittui olympialaisten 5,5 metrin luokassa 15:nneksi Roomassa 1960 yhdessä Fredrik Eklöfin ja Peter Tallbergin kanssa "Inga-Lill XLIV" -nimisellä veneellä. Maailmanmestaruuskilpailuissa Gästrin sijoittui 5,5-metrisissä kahdeksanneksi vuonna 1961. Pohjoismaiden-mestaruuskilpailuissa hän saavutti Vikla-luokassa pronssia vuonna 1966. Hän sijoittui toiseksi San Remo – Monaco -regatan Vikla-luokassa vuonna 1963. Seuratasolla hän edusti Nyländska Jaktklubbenia.
Gästrin pelasi jääkiekkoa KIF:n joukkueessa SM-sarjassa kaudella 1952–1953. Hän on Suur-Helsingin Golfin perustajajäsen.
Kölnin synagoga
Kölnin synagoga on synagoga saksalaisessa Kölnin kaupungissa, Neustadt-Südin kaupunginosassa. Se on Kölnin juutalaisen yhteisön keskus.
Synagoga rakennettiin alun perin vuosien 1895 ja 1899 välillä kölniläisten arkkitehtien Emil Schreitererin ja Bernhard Belowin suunnitelmien pohjalta uusromaaniseen tyyliin. Se vihittiin käyttöön 22. maaliskuuta 1899. Saksan ollessa natsien hallinnon alla synagoga tuhottiin kristalliyönä 9. marraskuuta 1938. Sen jälleenrakennustyöt käynnistettiin 1957, ja ne saatiin päätökseen vuonna 1959. Synagoga otettiin uudelleen käyttöön 20. syyskuuta 1959.
19. elokuuta 2005 paavi Benedictus XVI vieraili synagogassa. Se oli ensimmäinen katolisen kirkon johtajan tekemä vierailu saksalaiseen synagogaan. Paavi tuomistsi synagogassa natsismin ja antisemitismin.
GPU
GPU tarkoittaa ainakin seuraavia asioita:
Suldaan Said Ahmed
Suldaan Said Ahmed (s. 12. helmikuuta 1993 Mogadishu) on somalialaissyntyinen suomalainen poliitikko ja kansalaisaktivisti, joka toimi vasemmistoliiton kansanedustajana syyskuusta 2021 lähtien eduskuntavaaleihin 2023. Hän on myös Helsingin kaupunginvaltuuston jäsen 2017 lähtien. Heinäkuussa 2022 Said Ahmed nimitettiin ulkoministeri Pekka Haaviston rauhanvälityksen erityisedustajaksi Afrikan sarven alueelle.
Elämä
Said Ahmed kertoi marraskuussa 2021 julkaisemassaan tiedotteessa saaneensa eduskuntaan postilähetyksenä tuntemattomalta henkilöltä hirttosilmukaksi sidotun köyden ja rasistisen viestin sisältäneen kirjeen. Vasemmistoliiton mukaan asiasta tehtiin ilmoitus poliisille. Said Ahmed itse ei halunnut kommentoida tapausta julkisesti.
Iltalehden selvityksen mukaan Said Ahmed oli syyskuun 2021 ja maaliskuun 2022 välisenä aikana eniten taksia käyttänyt kansanedustaja. Eduskunnan hallintojohtaja Pertti Rauhio kertoi Iltalehdelle, että Said Ahmedia oli ohjeistettu käyttämään taksia julkisten kulkuvälineiden sijasta häneen kohdistuneen turvallisuusuhan vuoksi. Said Ahmed on sanonut Twitterissä korvaavansa eduskunnalle ne taksimatkat, jotka eivät liity kansanedustajan tehtävien hoitamiseen.
Näkemyksiä
Said Ahmed kannattaa perustuloa. Hän sanoi vuonna 2018, että vasemmistoliiton kaltainen työväenpuolue ei voi puolustaa työväenluokan etuja ilman sosialismia. Vuonna 2021 Said Ahmed tarkensi olevansa yritysmyönteinen vasemmistolainen.
Said Ahmedin mielestä suomalaisen yhteiskunnan suurin uhka on nuorten syrjäytyminen. Tähän hän puuttuisi esimerkiksi terapiaan pääsyä helpottamalla. Said Ahmed on muslimi ja suhtautuu vapaamielisesti seksuaali- ja sukupuolivähemmistöihin.
Perhe
Suldaan Said Ahmedin veljiä ovat jalkapalloilijat Ahmed Said Ahmed ja Abdulkadir Said Ahmed.
Bophuthatswana
Bophuthatswana on entinen bantustan Etelä-Afrikassa, jonka pinta-ala oli noin 40 000 km². Se koostui useasta erillisestä osasta Kapmaan, Transvaalin ja Oranjen provinsseissa. Sen pääkaupunki Mmabatho sijaitsi lähellä Botswanan rajaa. Bophuthatswanaan asutettiin tswanaa puhuvia afrikkalaisia ja sen väkiluku vuonna 1983 oli 1 430 000 henkeä.
Bophuthatswana julistettiin itsehallintoalueeksi vuonna 1971 ja itsenäiseksi valtioksi 6. joulukuuta 1977, mutta ainoa sen itsenäisyyden tunnustanut valtio oli Etelä-Afrikka. Maan presidenttinä toimi Lucas Mangope, joka oli hyvin epäsuosittu johtaja ja joka kukisti kaksi kapinaa maassa Etelä-Afrikan armeijan tuella vuosina 1988 ja 1990.
Pianosonaatti nro 26 (Beethoven)
Ludwig van Beethovenin pianosonaatti nro 26 Es-duuri op. 81a, lisänimeltään Les Adieux (suomeksi Jäähyväissonaatti), on Pateettisen sonaatin ohella toinen niistä sonaateista, jolle Beethoven on itse antanut lisänimen. Se on sävelletty vuosien 1809 ja 1810 aikana. Se on saanut nimensä siitä, kun Beethovenin sonaattien tärkein ja uskollisin tilaaja arkkiherttua Rudolph lähti Wienistä pakoon ranskalaisia vuonna 1809. Jäähyväisten lisäksi sonaatti kuvaa jälleennäkemistä ja sen odotusta.
Analyyttiset menetelmät
Analyyttiset menetelmät ovat tekniikoita ja muita menetelmiä, joilla tunnistetaan tunnuslukuja (ml. kehityssuunnat) loogisesta tietokokonaisuudesta, päätellään ovatko tunnusluvut odotusten mukaisia ja jos ne eivät ole sellaisia, selvitetään miksei.
Bophuthatswana
Bophuthatswanan kriisi
AWB:n johtaja Eugène Terre’Blanche ehti kuitenkin jo 10. maaliskuuta johtaa 600 kannattajaansa sotaretkelle alueelle. He ajoivat ympäri bantustania ampuen sattumanvaraisesti kaikkia mustia, joiden arvelivat olevan ANC:n kannattajia. Sotaretki päättyi traagisesti Mangopen vastustajien miehittämälle katusululle, jossa syntyneen laukaustenvaihdon jälkeen, televisiokameroiden tallentaessa tapahtumia, yksi raivostunut musta poliisi lopulta teloitti haavoittuneen AWB:n jäsenen. Televisiokuvat valkoisten amatöörisotilaiden epäpätevyydestä mustia ammattisotilaita vastaan murensi hetkessä äärioikeiston käsityksen, että valkoiset "korkeampaan rotuun" kuuluneet ihmiset pystyisivät paremman koulutuksensa ja aseistuksensa ansiosta aina hallitsemaan mustia alkuasukkaita.
Analyyttiset menetelmät
Analysoitava tietokokonaisuus voi olla esimerkiksi tilinpäätös. Siitä voidaan tuottaa esimerkiksi seuraavia tunnuslukuja:
Pianosonaatti nro 26 (Beethoven)
Historiaa
Arkkiherttua Rudolph oli ollut Beethovenin hyvä ystävä, oppilas ja yksi uskollisimpia sonaattien tilaajia. Hänen avullansa Beethoven onnistui harjoittamaan häilyvää elinkeinoaan, mutta Rudolphin lähdön jälkeen se oli vielä vaikeampaa. Rahoittajan lisäksi Beethoven menetti hyvän ystävän ja oppilaan, ja niinpä hän omisti sonaatin Rudolphille. Beethoven on omistanut tälle muitakin suurteoksia, joihin kuuluvat mm. pianokonsertto nro 5 Es-duuri Keisarikonsertto, Missa solemnis ja pianotrio Arkkiherttua. Beethoven on onnistunut pukemaan ahdistuksen, epävarmuuden ja tuskan hienosti musiikiksi. Varsinkin sonaatin toinen eli hidas osa on tuskainen, jopa riipivä.
Bophuthatswana
Bophuthatswanan kriisi
Vapausrintaman kykenemättömyys kaapata valtaa edes yhdessä mustien kotimaassa sai myös Etelä-Afrikan turvallisuusyhteisön luopumaan yhteistyöstä AWB:n kaltaisten järjestöjen kanssa. Valkoisten äärioikeistolaisten liikkeiden uhka demokraattiselle muutokselle päättyi Bophuthatswanan bantustanin kriisin jälkeen. Pian tapahtuman jälkeen niin Inkatha-vapauspuolue, Etelä-Afrikan konservatiivinen puolue kuin suuri osa muista ryhmistä, jotka olivat alun perin suunnitelleet boikotoivansa vaaleja ilmoittivat osallistuvansa niihin.
Pianosonaatti nro 26 (Beethoven)
Historiaa
Myöhemmin Beethoven moitti kustantajaansa siitä, että sonaatista oli jäänyt lisänimi Das Lebewohl (Jäähyväiset) pois. Oli vain ranskalainen käännös Les adieux, mikä oli sinänsä ironista, kun ajattelee, miksi Rudolph pakeni Wienistä. Sitä paitsi ranskankielisestä käännöksestä puuttui alkuperäisen ilmaisun henkilökohtaisuus.
Rakenne
thumb|left|200px|Jäähyväissonaatin ensimmäiset nuotit.
Sonaatissa on kolme osaa:
Sonaatin ensimmäisessä osassa käy ilmi selvästi se, että Beethovenin ja arkkiherttua Rudolphin jäähyväiset eivät olleet surulliset, toisin kuin jälleennäkemisen välissä oleva aika, odotus. Se on piinallinen, eikä ole millään loppua. Odotus käy pitkäksi. Mutta jos jäähyväiset olivat iloiset, niin jälleennäkeminen oli suorastaan riemukas. Pianotekninen loisto on huipussaan pianistin soittaessa nopeita juoksutuksia ja oktaavikuvioita. Välissä on kuitenkin aina rauhallisia kohtia, jotka sisältävät yksinkertaisen ja kauniin melodian. Koko sonaatissa yleensäkin on keskitytty paljon oktaaveihin. Sonaatin kolmen ensimmäisen nuotin yläpuolelle säveltäjä on kirjoittanut "Le-be-wohl" (Jäähyväinen), se on ikään kuin auttamassa pianistia saamaan mahdollisimman kauniin ja laulavan äänen.
Bandyliigakausi 1991–1992
Jääpallon Suomen-mestaruus kaudella 1991–1992 ratkaistiin kymmenen joukkueen kaksinkertaisessa sarjassa, jonka päätteeksi pelattiin pudotuspelit. Sarjan nimi vaihtui SM-sarjasta Bandyliigaksi.
Runkosarja
Neljä parasta pudotuspeleihin. Kampparit putosi sarjasta, OPS karsintaan. Sarjaan nousi Tornion Palloveikot.
Karsinnat
OPS säilyi sarjassa.
Välierät
Välierissä paremmuus ratkaistiin kahden ottelun yhteismaaleilla. Ottelut aloitettiin runkosarjassa heikommin sijoittuneen kotikentällä.
Loppuottelut
Loppuottelut pelattiin paras kolmesta järjestelmällä. Ensimmäinen ottelu pelattiin 11.3.1992 Jyväskylässä ja toinen 14.3.1992 Helsingissä
Suomen mestarit
Botnia: Petri Isonen, Pasi Inoranta; Ari Kukkonen, Jari Hattunen, Pekka Kurki, Jukka Korhonen, Esko Tammilehto; Per-Erik Wicklund, Jan Kåhre, Olli Manninen, Esa Määttä, Esko Korhonen; Jaakko Hyttinen, Juha Snellman, Jukka Salmivaara, Antti Koskelo. Valmentajat: Antti Parviainen, Pekka Liikanen.
Parhaat maalintekijät
Pistepörssin voitti Samuli Niskanen 62 pisteellä.
Taajama
thumb|[[Röykkä|Röykän taajaman keskustaa Nurmijärven kunnassa]] Taajama on Suomessa, Ruotsissa, Tanskassa ja Norjassa käytössä oleva käsite, jonka avulla voidaan tilastoida väestökeskittymiä hallinnollisista rajoista riippumatta. Taajamaksi määritellään asutuskeskittymä, jossa asuu vähintään 200 asukasta ja asuinrakennusten etäisyys on enintään 200 metriä. Taajaman vastakohta on haja-asutusalue.
Koska taajamat eivät riipu hallinnollisista rajoista, niitä voi olla niin kaupungeissa kuin maaseutualueillakin. Useimmat taajamat kuuluvat vain yhteen kuntaan, mutta varsinkin suurten kaupunkien tapauksessa taajama voi jatkua useammankin naapurikunnan puolelle. Taajamaväestön osuus kunnan asukkaista eli taajama-aste vaihtelee huomattavasti. Joissakin kunnissa ei välttämättä ole lainkaan taajamia (esimerkiksi Luhanka), joissakin esimerkiksi kirkonkylä on ainoa taajama (esimerkiksi Pukkila ja Myrskylä) tai sitten taajamia voi olla useita (esimerkiksi Nurmijärvi ja Kirkkonummi). Vain harvoissa kunnissa kaikki tai lähes kaikki kunnan asukkaat asuvat taajamissa.
Taajamat syntyvät ja kehittyvät kaupungistumisen tuloksena. Taajamatilastojen avulla voidaan tutkia väestön alueellista jakautumista paremmin kuin pelkkiä hallinnollisia alueita koskevien tilastojen perusteella. Taajamakäsite mahdollistaa esimerkiksi kaupunkirakenteen kehityksen tutkimisen. Taajamille on ominaista tiheä asutus, mutta väentiheydessä on suuria eroja pienten maaseututaajamien ja tiheään asuttujen kaupunkitaajamien välillä.
Taajaman määritelmää sovelletaan vain Pohjoismaissa, mutta monissa muissakin maissa on vaihtelevansisältöisiä määritelmiä sille, millainen asutus määritellään kaupunkimaiseksi, esimerkiksi Ranskan unité urbaine. Taajama-alueiden määrittelemisessä käytetään usein apuna satelliitti- tai ilmavalokuvia.
Tilastollisen taajamakäsitteen lisäksi tieliikennelaissa on määräyksiä, jotka koskevat taajamamerkeillä rajattuja alueita.
Taajamat Suomessa
thumb|right|Taajama alkaa Vimpelissä. Liikennemerkit eivät osoita tilastollisten taajamien rajoja. Eräissä pienissä taajamissa ei ole lainkaan taajaman liikennemerkkiä, ja toisaalta taas tietyillä sellaisilla paikkakunnilla, jotka eivät ole tilastotaajamia, voi olla taajamamerkki.
Tilastokeskuksen määritelmän mukaan taajama on vähintään 200 asukkaan rakennusryhmä, jossa rakennusten välinen etäisyys ei yleensä ole 200 metriä suurempi. Taajama-aste on taajamien väestön osuus koko kunnan väestöstä. Yli 90 % taajama-aste tarkoittaa rakenteeltaan kaupunkimaista kuntaa.
Suomen kokonaisväkiluku, taajamien väkiluku ja taajamissa asuvien osuus maan väestöstä ovat jatkuvasti nousseet. Haja-asutusalueilla asuvien määrä on puolestaan laskenut 2010-luvulle tultaessa alle puoleen siitä mitä se oli vuonna 1960. Taajamien lukumäärä on vähentynyt selvästi vuodesta 1960, jolloin taajamia oli yli 1 100. Sen jälkeen monet pienet taajamat ovat joko lakanneet olemasta taajamia tai kasvaneet yhteen viereisten, suurempien taajamien kanssa. 2000-luvulla taajamien määrä on pysynyt suunnilleen samalla tasolla: vuosien 2000, 2005 ja 2011 taajamarajausten perusteella taajamia on ollut hiukan alle 750.
Seuraavassa taulukossa on lueteltu Suomen kymmenen suurinta taajamaa asukasluvun perusteella vuoden 2021 lopussa.
Taajamat Ruotsissa
thumb|right|200px|Ruotsin 50 suurinta taajamaa kartalla. Tilanne on vuoden 2005 taajamarajauksen mukainen.
Ruotsissa ja ruotsin kielessä taajaman nimitys on tätort. Taajama on tiheäänasuttu alue, jossa on vähintään 200 asukasta, talojen välinen etäisyys on alle 200 metriä ja loma-asuntojen osuus on alle 50 prosenttia. Muissa Pohjoismaissa määritelmä ei sisällä vaatimuksia loma-asuntojen osuudesta.
Taajamien lisäksi Ruotsissa on myös pientaajamia (ruots. småort). Pientaajamalla tarkoitetaan asutuskeskittymää, jossa on 50–199 asukasta, ja talojen etäisyys on enintään 150 metriä. Pientaajamassa voi olla myös yli 200 asukasta, jos loma-asuntojen osuus on yli 50 prosenttia.
Ruotsin tilastoviranomainen Statistiska centralbyrån (SCB) määrittelee taajamat joka viides vuosi. Ruotsin maanmittauslaitos päättää uusien taajamien nimistä yhteistyössä läänihallitusten ja muiden viranomaisten kanssa. Jokaisella taajamalla on nimen lisäksi myös nelinumeroinen taajamakoodi.
Vuoden 2010 taajamarajauksen perusteella Ruotsissa oli 1 956 taajamaa. 85 % Ruotsin väestöstä asui tuolloin taajamissa. Yli 100 000 asukkaan taajamia oli kahdeksan. Seuraavassa on lueteltu Ruotsin 10 väkiluvultaan suurinta taajamaa:
Taajamat Tanskassa
Tanskassa taajaman nimitys on by tai byområde. Vaikka "by" tarkoittaa yleiskielessä myös kaupunkia, niin kaupunkioikeudet aiemmin omanneiden paikkakuntien nimitys on Tanskassa købstad. Sillä tarkoitetaan asutuskeskuksia, joissa on yli 200 asukasta ja rakennusten välinen etäisyys on enimmillään 200 metriä. Poikkeuksia etäisyyssääntöön ovat julkiset rakennukset, hautausmaat ja vastaavat. Kööpenhaminan asutuskeskittymä Hovedstadsområdet määriteltiin vuoteen 1998 laskemalla yhteen alueen kuntien kokonaisväkiluvut. Vuodesta 1999 alueen kunnissa on kuitenkin eroteltu yhteen kuuluva asutus ja kuntien muut alueet. Vuoden 2009 alussa 86,5 % tanskalaisista asui taajamissa.
Tanskan 10 suurinta taajamaa 1.1.2012 olivat:
Taajamat Norjassa
thumb|right|250px|Oslon taajama 1.1.2005. Kaikki vaaleanvihreällä merkitty alue kuuluu Oslon taajamaan. Harmaat osat tämän alueen keskellä kuvaavat taajaman sisällä olevia keskustavyöhykkeitä. Kartassa näkyvät myös kuntarajat mustalla ja kuntien nimet harmaalla. Kartan lähde: Statistisk sentralbyrå.
Norjassa taajaman nimitys on bokmåliksi tettsted ja nynorskiksi tettstad. Norjankielisen termin alkuperänä on ruotsalainen taajamakäsite, joka otettiin Norjassa käyttöön 1950-luvulla. Norjassa taajama määritellään siten, että rakennusten etäisyys saa olla korkeintaan 50 metriä, ja taajaman väkiluvun on oltava vähintään 200 asukasta. Rakennusten välisen etäisyyden osalta määritelmä on muiden Pohjoismaiden määritelmiä tiukempi. Joitakin poikkeuksia 50 metrin säännöstä kuitenkin sallitaan; esimerkiksi puistoja ja teitä ei oteta huomioon etäisyyttä laskettaessa. Vuoden 2011 alussa lähes 80 prosenttia Norjan väestöstä asui taajamissa.
Norjan 10 suurinta taajamaa 1.1.2012 olivat:
Taajamat Virossa
Myös Virossa määritettiin vuoden 2011 väestönlaskennassa taajamat, joiden asukasluku on vähintään 200 henkeä ja joissa rakennusten välinen etäisyys on enintään 200 metriä. Virossa on 369 taajamaa, joissa asuu noin 85 prosenttia maan väestöstä. Tallinna on suurin taajama sekä väkiluvultaan että pinta-alaltaan.
Tieliikennetaajamat
Tieliikennetaajama tarkoittaa liikennemerkein merkittyä taajamaa, jonka alueella vallitsevat tyypillisesti erilaiset liikennesäännöt taajaman ulkopuoliseen haja-asutusalueeseen verrattuna. Tieliikennetaajamien rajaus poikkeaa usein tilastollisista taajamista. Suomessa tieliikennetaajama tarkoittaa taajamamerkillä (numero 571) merkittyä aluetta, jolla ei saa ajaa yli 50 kilometrin tuntinopeudella.
Taajaman ja taajaman ulkopuolisen alueen välillä on useita lainsäädännöllisiä eroja, muun muassa:
Tauno Salo
Tauno Ilmari Salo (30. syyskuuta 1922 Hämeenlinna – 7. helmikuuta 2016 Helsinki) oli suomalainen arkkitehti, joka teki työuransa Keskus-Sato Oy:ssä ja omassa suunnittelutoimistossaan. Tasavallan presidentti myönsi hänelle yliarkkitehdin arvonimen.
Salo kirjoitti ylioppilaaksi Helsingin suomalaisessa normaalilyseossa 1941 ja astui sotapalvelukseen saman vuoden kesällä. Hän palveli jatkosodassa jaosupseerina ja tulenjohtajana saaden luutnantin arvon ennen kotiuttamistaan. Salo osallistui taisteluihin muun muassa Valkeasaarella ja Viipurinlahdella. Vuonna 1968 hänet ylennettiin yliluutnantiksi.
Arkkitehdiksi Salo valmistui Teknillisestä korkeakoulusta 1949. Työuransa hän aloitti Kulutusosuuskuntin Keskusliiton toimistoarkkitehtinä 1948–1952 ja siirtyi Keskus-Sato Oy:n palvelukseen 1953. Salo työskenteli aluksi toimistoarkkitehtinä 1953–1955, eteni sitten tekniseksi johtajaksi 1955–1981 ja yleni ennen eläköitymistään Keskus-Sato Oy:n toimitusjohtajaksi 1981–1985. Sivutoimenaan hän hoiti omaa suunnittelutoimistoaan 1960–1981.
Työuransa ohessa Salolla oli useita luottamustoimia muun muassa kokoomuksen edustajana Helsingin kaupunkisuunnittelulautakunnassa 1972–1985 ja Helsingin Osuuskaupan hallintoneuvoston jäsenyys 1983–1988.